ລົດຂາຍອາຫານລາວ ເຄື່ອນທີ່ ໃນນະຄອນຫລວງ ວໍຊິງຕັນ
ນາງແສງຄຳ ອາລາວີ ແມ່ຄ້າຂາຍອາຫານລາວ ແມ່ນ​ນຶ່ງ​ ໃນບັນດາພໍ່ຄ້າແມ່ຄ້າ ຂາຍອາຫານ ເຄື່ອນທີ່ ຂອງຊົນຊາດຕ່າງໆ ຢູ່ຕາມຖະໜົນ ໃນນະຄອນຫຼວງ ວໍຊິງຕັນ.
ລາຍການຊີວິດຊາວລາວຂອງ VOA ແລງມື້ນີ້ຈະແມ່ນເລື້ອງລົດ ເລາະຂາຍອາຫານທ່ຽງ ທີ່ຈອດລຽນກັນເປັນແຖວຢູ່ຕາມຖະໜົນ ຫົນທາງສາຍຕ່າງໆ ເປັນຈຸດເປັນຈຸດໄປ ຢູ່ຕໍ່ໜ້າຫຼືຂ້າງອາຄານ ຫ້ອງການຂອງລັດຖະບານກາງ ອັນມີຮວມທັງຫ້ອງການ ຂອງ ວິທະຍຸ ສຽງອາເມລິກາ ຫຼືວີໂອເອ ໃນນະຄອນຫລວງ ວໍຊິງຕັນ ດີ ຊີ ນີ້ນຳດ້ວຍ ໃນບັນດາລົດຂາຍອາຫານທີ່ວ່ານີ້ ກໍມີລົດຄັນນຶ່ງທີ່ຂຽນປ້າຍວ່າ Lao Cuisine ຫລືອາຫານລາວ ຖ້າທ່ານຢາກຮູ້ວ່າ ແມ່ນໃຜເປັນແມ່ຄ້າຂາຍອາຫານລາວຄົນນີ້ ເຮົາຂໍເຊີນທ່ານພົບກັບ ກິ່ງສະຫວັນ ໄດ້ໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດລາວມື້ນີ້ ຂ້າພະເຈົ້າ ຈະພາທ່ານຍ່າງເລາະເບິ່ງ ລົດຂາຍອາຫານເຄື່ອນທີ່ຢູ່ໃນນະຄອນຫລວງ ວໍຊິງຕັນ ດີຊີ ແລະໃນນັ້ນກໍມີ ລົດຄັນນຶ່ງທີ່ໃສ່ຊື່ວ່າ Lao Cuisine ຫລືຖ້າຈະແປ ເຮົາກໍຈະວ່າ "ອາຫານລາວ” ຈອດລຽນ ຕິດກັບພວກລົດຂາຍອາຫານພື້ນເມືອງຂອງຊາດອຶ່ນໆ ໃນຕອນທ່ຽງຂອງທຸກໆມື້ໃນວັນລາດຊະການ ຈາກວັນຈັນ ຫາ ວັນສຸກ ເລີ້ມແຕ່ 11 ໂມງເຊົ້າ ຫາ 2 ໂມງແລງ ຢູ່ຕໍ່ໜ້າທາງລົງ ສະຖານີລົດໄຟໃຕ້ດິນທີ່ຊື່ວ່າ Federal Center South West ຈະມີລົດຂາຍອາຫານພື້ນເມືອງຊາດຕ່າງໆ ຂາຍອາຫານທ່ຽງ ໃຫ້ແກ່ພວກລັດຖະກອນຂອງລັດຖະບານກາງ ລວມທັງພະນັກ ງານຂອງຮ້ານຄ້າທຸຣະກິດຕ່າງໆນຳ ຢູ່ຈຸ້ມກັນໃນຂົງເຂດແຫ່ງ ນີ້ ໂຮງການລັດຖະບານກາງ ທີ່ວ່ານັ້ນກໍແມ່ນມີກະຊວງສຶກສາ ທິການ ກະຊວງຂົນສົ່ງ ສະຖານີວິທະຍຸກະຈາຍສຽງວີໂອເອ ຫໍພິພິດທະພັນອະວະກາດ ຫໍພິພິດທະພັນ American-Indian ດັ່ງນີ້ເປັນຕົ້ນ ແລະສິ່ງທີ່ຫລຽວເຫັນຕັ້ງຢູ່ສູງສະງ່າກວ່າໝູ່ນັ້ນ ແມ່ນຕຶກ ລັດຖະສະພາສະ ຫະລັດ ຫຼື Capitol ຕາມທຳມະດາແລ້ວ ການຢຸດພັກກິນເຂົ້າທ່ຽງຢູ່ໃນສະຫະລັດ ຈະແມ່ນ ນຶ່ງຊົ່ວໂມງ ສຳລັບ ພວກທີ່ເຮັດການມື້ນຶ່ງແປດຊົ່ວໂມງ ພວກຂ້າລັດຖະການບາງຄົນ ຈະພາກັນກຽມເອົາ ອາຫານຈາກບ້ານມາກິນ ສ່ວນອີກບາງຄົນ ໂດຍສະເພາະຜູ້ທີ່ບໍ່ມີເວລາກະກຽມ ຫຼືພວກທີ່ ມັກງ່າຍບໍ່ມັກລຳໄລ ແລະຢາກຊອກຊິມລົດຊາດ ອາຫານປະເທດຕ່າງໆຢູ່ຂ້າງນອກໂດຍສະເພາະຍາມອາກາດ ດີໆ ເຊັ່ນໃນລະດູຮ້ອນແລະ ລະດູບານໃໝ່ ພວກເຂົາເຈົ້າເຫຼົ່າ ນີ້ຈະພາກັນອອກໄປເລາະຊື້ ອາຫານທ່ຽງທີ່ເສີບຢ່າງໄວທັນໃຈ ກິນ ດັ່ງນັ້ນພໍເຖິງຕອນທ່ຽງຂອງແຕ່ວັນມາ ເຮົາຈະສັງເກດເຫັນ ຝູງຊົນຈຳນວນຕັ້ງຫຼວງຫລາຍ ພາຫລັ່ງໄຫລອອກມາລຽນແຖວ ຢູ່ຕໍ່ໜ້າຣົດອາຫານຂອງຊາດທີ່ເຂົາເຈົ້າຢາກທົດລອງ ໃນຈຳ ນວນລົດຂາຍອາຫານຫລາຍໆສິບຄັນເຫລົ່ານີ້ ມີຄັນນຶ່ງທີ່ຂຽນ ບອກວ່າ Lao Cuisine ຫລືອາຫານລາວ ທີ່ນາງແສງຄຳ ອາ ລາວີ ເປັນເຈົ້າຂອງ ເປັນແມ່ຄົວ ແລະເປັນຜູ້ຂາຍ ນາງແສງຄຳ ໄດ້ເຮັດທຸລະກິດຂາຍອາຫານເຄຶ່ອນທີ່ນີ້ມາໄດ້ສີ່ປີແລ້ວ ຈົນກາຍມາເປັນທີ່ນິຍົມຊົມຊອບ ຈົນໄດ້ອອກຢູ່ໃນໜ້າໜັງສືພິມ The Washington Post , The Washingtonian ແລະ ໂທລະພາບຢູ່ໃນປະເທດອັງກິດ ນາງແສງ ໄດ້ເຫລົ່າຊີວິດການຫາຢູ່ຫາກິນ ແລະຄວາມເປັນມາສູ່ວີໂອເອ ວ່າ : ທຸລະກິດການຄ້າປຸງແຕ່ງຂາຍອາຫານທ່ຽງຢູ່ລົດ ເຄື່ອນທີ່ແບບຂາຍໄວໆ ພາຍໃນສອງ ສາມຊົ່ວໂມງດັ່ງກ່າວນີ້ ຕ້ອງໄດ້ຜ່ານການຂໍອະນຸຍາດ ຜ່ານການກວດກາເລື້ອງອະນາໄມ ເສຍພາສີຄ້າຂາຍ ພ້ອມທັງລົດຂາຍອາຫານກໍຕ້ອງຢູ່ໃນສະພາບດີ ແລະຜ່ານການກວດ ກາເປັນປະຈຳ ຢູ່ໃນນະຄອນຫລວງ ວໍຊິງຕັນດີຊີນີ້ ມີເກົ້າຈຸດ ທີ່ລົດຂາຍອາຫານສາມາດ ຈອດຂາຍໄດ້ ແລະແຕ່ລະເດືອນບັນດາພໍ່ຄ້າແມ່ຄ້າຂາຍອາຫານເຫຼົ່ານີ້ຕ້ອງໄດ້ຈົກສະ ຫລາກກັນວ່າ ຕົນຈະຕົກຖືກໄປຈອດຂາຍຢູ່ຖະໜົນເສັ້ນໃດ ເທື່ອນີ້ ເມື່ອນາງແສງຈົກສະຫລາກ ໄດ້ຖືກໃຫ້ມາຂາຍຢູ່ໃກ້ໆກັບ ຕຶກຫ້ອງການ ວີໂອເອ ທຸກໆວັນພະຫັດ ເຮົາຈຶ່ງ ຖືໂອກາດນີ້ສຳພາດກັບຜູ້ກ່ຽວ ພ້ອມດ້ວຍລູກຄ້າທີ່ມາຊື້ອາຫານຂອງນາງແສງບາງຄົນວ່າ ເຂົາເຈົ້າມີຄວາມຮູ້ສຶກຢ່າງໃດ ກ່ຽວກັບອາຫານລາວ ລູກຄ້າຜູ້ສຳຄັນຄົນນຶ່ງຊື່ວ່າ ທ່ານນາງ Kit Bartels ເຈົ້າໜ້າທີ່ກະຊວງຕ່າງປະເທດສະຫະ ຄະນະກຳມະການ ຫ້ອງການໃຫ້ທຶນການສຶກສາຕ່າງປະເທດ ທີ່ໄດ້ມາຢືນລຽນແຖວລໍຖ້າ ຊື້ ອາຫານລາວ ຂອງນາງແສງ ທ່ານນາງ Kit ໄດ້ໂອ້ລົມກັບ ວີໂອເອ ວ່າ: ທ່ານໄດ້ໄປຢ້ຽມຢາມໃສແດ່? ທ່ານໄດ້ຊິມອາຫານລາວບໍ່? ມື້ນີ້ ທ່ານສັ່ງອາຫານສະນິດໃດ? ຖ້າວ່າອາຫານແຊບ ທ່ານຈະກັບມາອີກບໍ່? ລູກຄ້າອີກຄົນນຶ່ງ ທີ່ໄດ້ມາຢືນລ່ຽນແຖວລໍຖ້າຊື້ອາຫານນາງແສງ ແມ່ນ ທ່ານນາງ Carlendra Frank, ທະນາຍຄວາມໂຮງການ ລັດຖະບານກາງ ທ່ານນາງ ໄດ້ກ່າວຕໍ່ ວີໂອເອ ດັ່ງນີ້: ທ່ານມາຊື້ອາຫານດຸປານໃດຢູ່ທີ່ນີ້? ມີລົດຂາຍອາຫານຫລາຍໆຄັນຈອດຢູ່ທີ່ນີ້ ເປັນຫຍັງທ່ານຈຶ່ງເລືອກເອົາລົດຄັນນີ້? ມື້ນີ້ທ່ານຊື້ຫຍັງ? ມື້ນີ້ເປັນເທຶ່ອທຳອິດທີ່ທ່ານມາຊື້ບໍ ແລະຖ້າວ່າມັກ ທ່ານຈະກັບມາອີກບໍ່? ການກະກຽມໃນແຕ່ລະວັນຂອງນາງແສງ ຜູ້ເປັນແມ່ຄົວ ຄື ຕ້ອງລຸກແຕ່ເຊົ້າ ໄປຕະຫລາດ ຊື້ເຄຶ່ອງມາປຸງແຕ່ງໄວ້ເພື່ອຕຽມຂາຍພາຍໃນສອງຊົ່ວໂມງ ແລະຂາຍໃຫ້ລູກຄ້າປະມານ 100 ຄົນ ນາງແສງ ໄດ້ກ່າວຕໍ່ໄປອີກວ່່າ ອາຫານແຕ່ລະມື້ທີ່ ນາງໄດ້ກະກຽມມາຂາຍນັ້ນ ມີດັ່ງນີ້ : ເປັນເວລາອັນດົນນານ ອາຫານລາວໄດ້ເປັນທີ່ຮູ້ຈັກກັນ ແຕ່ຢູ່ໃນຂອບເຂດຈຳກັດ ສຳລັບ ຊາວໂລກຜູ້ທີ່ເຄີຍໄດ້ໄປຢູ່ ແລະຢ້ຽມຢາມເມືອງລາວ ໃນລະຍະຕໍ່ມາບັນດາຮ້ານອາຫານ ລາວ ໄດ້ຄ່ອຍໆປາກົດອອກມາໃຫ້ເຫັນຢູ່ໃນ ສະຫະລັດ ຕາມລັດ ຕ່າງໆທີ່ມີປະຊາຄົມລາວ ພາກັນຕັ້ງຖິ່ນຖານອາໄສຢູ່ ໃນບໍ່ເທົ່າໃດປີ ທີ່ຜ່ານມານີ້ ອາຫານລາວ ໄດ້ເລີ້ມເປັນທີ່ຮູ້ຈັກ ແລະເປັນທີ່ນິຍົມກັນຫລາຍຂື້ນຢູ່ໃນເຂດ ນະຄອນຫລວງ ວໍຊິງຕັນ ດີ ຊີ ໂດຍສະເພາະ ລົດຂາຍອາຫານເຄື່ອນທີ່ຂອງນາງແສງ ທີ່ ໄດ້ສ້າງບົດບາດໃຫ້ຄົນຮູ້ ແລະຕໍ່ມາກໍໄດ້ມີຮ້ານອາຫານລາວ ເລີ້ມ ເປີີດບໍລິການ ບັດນີ້ຈຶ່ງເປັນທີ່ແນ່ນອນເລີຍວ່າ ຕຳໝາກຮຸ່ງ ເຂົ້າໜຽວ ຊີ້ນແຫ້ງ ແລະລາບ ເປັນອາຫານພື້ນເມືອງ ທີ່ນຳໜ້າ ແລະຮູ້ກັນດີແກ່ ຜູ້ທີ່ບໍ່ມີພື້ນຖານຈາກລາວມາກ່ອນ